cyanic-selkie/wikianc huggingface dataset:
Helloween
Musiikillinen tyylinmuutos ja suosion lasku (1991–1993)
thumb|left|upright|[[Michael Kiske lauloi yhtyeessä vuosina 1986–1993.]] 1990-luvun alussa Helloweenin hajoamisesta liikkui paljon huhuja. Yhtye kuitenkin solmi levytyssopimuksen monikansallisen EMI-yhtiön kanssa, ja vuonna 1991 julkaistiin yhtyeen uran neljäs studioalbumi Pink Bubbles Go Ape. Albumi oli ensimmäinen kitaristi Roland Grapowin kanssa ja siitä odotettiin Keeper of the Seven Keys -albumien kaltaista kaupallista menestystä. Tähän vaikutti myös se, että albumin tuotti Chris Tsangarides, joka oli aiemmin tuottanut muun muassa Judas Priestin Painkillerin. Pink Bubbles Go Ape osoittautui kuitenkin kaupalliseksi epäonnistumiseksi, ja se sai ristiriitaisen vastaanoton myös kriitikoilta. Albumi oli tehty rennommalla ja humoristisemmalla otteella kuin edeltäjänsä, eikä se saavuttanut listamenestystä. Albumin singleistä ”Kids of the Century” ylsi Britannian singlelistan sijalle 65., kun taas ”Number One” ei noussut listoille lainkaan. Myös yhtyeen sisällä alkoi ilmetä ongelmia, ja erityisesti kitaristi Michael Weikath ja laulaja Michael Kiske ajautuivat erimielisyyksiin. Osoitus Weikathin ja Kisken välien kylmenemisestä on ilmeni esimerkiksi vuonna 1991, kun Weikath pyysi Andi Derisiä yhtyeen uudeksi laulajaksi. Deris kuitenkin kieltäytyi tehtävästä.
Kokoonpanovaihdoksia (2000–2008)
Vuoden 2000 lokakuussa Helloween julkaisi yhdeksännen studioalbuminsa The Dark Ride, jota yhtye oli työstänyt kuluneen vuoden ajan tuottajinaan Roy Z ja Charlie Bauerfeind. Albumi oli tyyliltään yhtyeen edellistä tuotantoa synkempi, ja se sai positiivisen vastaanoton. Albumi jäi sekä kitaristi Roland Grapowin että rumpali Uli Kuschin viimeiseksi yhtyeessä, sillä heidät erotettiin albumia seuranneen kiertueen jälkeen.
Eric Robert Rudolph
Kaikista Rudolphin suorittamista pommi-iskuista tunnetuin tapahtui Atlantassa järjestetyissä kesäolympialaisissa 27. heinäkuuta 1996. Isku surmasi yhden ja haavoitti 111 muuta. Tapauksen seurauksena media nimesi Rudolphin "Olympic Park Bomberiksi".
Philipp Nicolai
Elämäkerta
Tähän aikaan Nicolai luki Augustinuksen teosta Jumalan valtio, joka osittain innoitti häntä itseään kirjoittamaan vuonna 1599 teoksen Freudenspiegel des ewigen Lebens (”Iankaikkisen elämän ilon peili”). Siinä hän valoi yhteen kalvinismiin jyrkän eron tehneen luterilaisen uskon sekä barokille ominaisen kuolemaan ja tuonpuoleiseen liittyvän mystiikan. Hän kirjoittaa muun muassa: ”meidän ajallinen elämämme on uudestisyntymisen prosessi, meidän ajallinen kuolemamme on hartaasti ikävöity taivaallisen kirkkauden esiinmurtautuminen.”
Huhtikuussa 1601 Nicolai valittiin Hampurin St. Katharinenin kirkon johtavaksi pastoriksi. Hän aloitti siellä 6. elokuuta 1601. Hän oli Hampurissa suosittu saarnaaja, jota kutsuttiin ”toiseksi Krysostomokseksi”, ja häntä pidettiin luterilaisen kirkon ”pilarina”.
Rajanvetoa kalvinilaisuuteen
Kalvinilainen hovisaarnaaja Bartholomaeus Pitiscus julkaisi vuonna 1606 traktaatin Trewhertzige Vermahnung, jossa hän kehotti luterilaisia liittymään kalvinilaisiin, jotta yhdessä kyettäisiin vastustamaan katolisuutta. Traktaatissa toisaalta annettiin ymmärtää luterilaisten ja kalvinistien erojen olevan vähäpätöisiä, mutta toisaalta Pitiscus näki ratkaisuksi nimenomaisesti sen, että luterilaiset luopuvat kalvinilaisista poikkeavista ehtoolliskäytännöistään ja -käsityksistään. Philipp Nicolai kirjoitti heti seuraavana vuonna yhden merkittävimmistä luterilaisista vastauskirjoituksista Pitiscuksen kirjoitukseen.
Yksityistäminen
Yksityistämistä ei tule sekoittaa yhtiöittämiseen tai ulkoistamiseen.
1900-luvun alku ja keskivaiheet
1900-luvun alussa nähtiin merkittävä vastaliike yksityisomistukselle, kun bolsevikit nousivat Venäjällä valtaan ja alkoivat kommunismin teorian mukaisesti siirtää omistajuutta kohti täyttä julkisomistajuutta.
2000-luvulla
2000-luvulla edellisten vuosikymmenten yksityistämistä puoltava trendi on jatkunut, mutta 2010-luvulla poliittisessa keskustavasemmistolaisuudessa on tapahtunut muutosta takaisin kohti perinteisempää sosialismia esimerkiksi USA:n Bernie Sandersin ympärille syntyneen poliittisen demokraattisen sosialismin vallatessa jalansijaa USA:n demokraattisen puolueen sisällä tai Britanniassa Jeremy Corbynin siirtyessä Työväenpuolueen johtoon.
2000-luvulla yksityistämistä puoltavien julkisen sektorien ongelmien, kuten korruption tai tehottomuuden voidaan nähdä vähentyneen avoimuuden, läpinäkyvyyden, hyvän hallinnon periaatteiden ja yritysten tiettyjen hyväksi todettujen toimintatapojen lisääntymisen julkissektorilla myötä.
Näkemyksiä yksityistämisestä ja sen hyödyistä tai haitoista
Rahoituksen professori Timo Rothoviuksen mukaan valtiolla kannattaisi olla korkeintaan pieniä finanssisijoituksia. Siksi kaikki valtionyhtiöt voisi myydä, jopa strategiset omistukset, kuten Finnair ja Fortum. Päämotiivi eivät ole myyntitulot vaan se, että valtio on huono omistaja. Tämän näkee selvästi pörssiyhtiöistä. Myös muut haastatellut totesivat, että pysyvien menojen rahoittamisen ei tulisi olla myyntien tarkoitus.
Silvermane
Voimat ja varusteet
Silvermanella ei ollut alun perin yliluonnollisia voimia; hän oli hyvin harjoitellut ja voimakas mies kun hän nyrkkiensä avulla raivasi tiensä Maggian johtoon.
Myöhemmin Silvermane vammautui lähes kuolettavasti eräässä taistelussa; hänen henkilääkärinsä siirsi hänen tärkeimmät elimensä ja päänsä robottikehoon; tarkoitus oli että etsittäisiin sopiva "luovuttaja" ja siirto tehtäisiin tämän kehoon. Robottikeho antaisi siis vain aikaa tähän - mutta Silvermane pitikin yllättäen tästä mekaanisesta kehostaan niin paljon, että siirtoa ei sitten tehtykään. Tässä hahmossaan hän pystyi nostamaan parikymmentä tonnia ja oli lähes haavoittumaton.
Rantakäärme
Koko ja ulkonäkö
pienoiskuva|vasen|180px|Rantakäärmeellä on isot pääsuomut ja usein niskatäplät. pienoiskuva|vasen|180px|Rantakäärmeen pohjaväri vaihtelee; nahanluonnin jälkeen värit kirkastuvat ja jotkut yksilöt muuttuvat vihertäviksi. pienoiskuva|200px|Rantakäärme on muodoltaan ruoskamainen, kyy on siihen verrattuna lyhyt ja paksu. Se on myös kyytä nopeampi ja ketterämpi liikkeissään. Kuvassa harvinainen musta rantakäärme. Rantakäärmeen tavallinen aikuispituus on 70–80 senttimetriä. Suomen ennätykseksi mainitaan 134 senttimetriä, mutta Keski-Euroopassa on tavattu jopa kaksimetrisiä yksilöitä. Naaraat kasvavat koiraita huomattavasti isommiksi. Keltaiset, oranssit tai valkoiset niskatäplät ovat rantakäärmeen paras lajituntomerkki.
Rantakäärmeen värityksessä on runsaasti perinnöllistä vaihtelua. Tavallisia värejä ovat oliivinvihreä, harmaanvihreä, ruskeanharmaa, mustanharmaa ja musta. Selässä voi olla kirjailuna erikokoisia tummia täpliä, joskus lisäksi kyljissä vaaleita pilkkuja tai tummia pystyraitoja. Nahanluonnin jälkeen rantakäärmeen värit ovat kirkkaimmillaan. Nopeasti katsottuna väritys saattaa joskus muistuttaa kyyn sahanteräkuviota, mutta käärme, jolla on keltaiset, oranssit tai valkoiset niskatäplät on aina rantakäärme. Harvinainen rantakäärmeen värimuoto on täysin musta, jolloin keltaisia täpliä ei näy. Rantakäärmeen silmäterä on kuitenkin pyöreä, toisin kuin kyyllä, ja silmien takana on suuria kilpimäisiä suomuja, mitkä ovat hyviä lajituntomerkkejä silloin, kun tunnistettava käärme on väriltään musta. Pää on selvästi pyöreämpi kuin kyyllä, jolla se on kolmiomainen. Rantakäärme on ruumiinrakenteelta solakka ja kapenee tasaisesti hännän kärkeen saakka, toisin kuin kyy, joka on tukeva ja lyhythäntäinen käärme.
Elintavat
Rantakäärme on päiväeläin. Se elää meren, järvien, lammikoiden ja jokien rantamailla, ojien partailla ja muissa kosteissa ympäristöissä. Rantakäärme on ravinnonhankinnassaan vireä ja omatoiminen, toisin kuin monet muut käärmeet, ja liikkuu kesäisin pitkiä matkoja sekä maalla että vedessä. Rantakäärme ui ja sukeltaa taitavasti. Se on kestävä uimari, joka on tavattu uimassa meressä jopa 40 kilometrin päässä lähimmästä rannasta. Maalla rantakäärme liikkuu vauhdikkaasti ja sulavasti verrattuna esimerkiksi kyyhyn. Toisinaan se kiipeilee puissa tai pensaissa, kuitenkin vain metrin tai parin korkeuteen. Ravintonaan rantakäärme käyttää pieniä kaloja, sammakoita, rupikonnia, vesiliskoja, hiiriä, myyriä sekä harvemmin linnunpoikasia. Rantakäärme paikantaa saaliinsa haju- ja näköaistilla. Se nielee saaliin kokonaisena, tavallisesti pääpuoli edellä. Nuoret rantakäärmeet syövät selkärangattomia pikkueläimiä ja nuijapäitä.
Lisääntyminen ja kasvu
Rantakäärmeet pariutuvat vapun tienoilla pian talvihorroksen päätyttyä. Koiraat hakeutuvat ensimmäisinä soidinpaikoille. Yhtä isoa naarasta kosiskelee tavallisesti useampi koiras. Koiraat kosiskelevat naarasta kiertymällä sen ympärille ja hieromalla leuanalustaansa sen päälakea vasten sekä värisyttämällä häntäänsä. Kesä–heinäkuun välillä naaras munii tavallisimmin 6–40 munaa kompostiin, lantakasaan, rakkolevävalliin tai muuhun lämpimään paikkaan, jossa munat voivat kehittyä maatumislämmössä. Poikaset ovat kuoriutuessaan noin 15 senttimetrin mittaisia. Rantakäärmeet munivat Suomessa vain joka toinen vuosi. Koiraat tulevat Suomessa sukukypsiksi kolmivuotiaina, noin 50-senttisinä ja naaraat nelivuotiaina, 60–65 senttimetrin pituisina. Aikuistumisvaiheen jälkeen kasvu hidastuu ja on noin 2–4 senttimetriä vuodessa. Rantakäärmeen tiedetään eläneen luonnossa 28-vuotiaaksi.
Rantakäärme Suomessa
Rantakäärmeitä eli aikaisemmin Suomessa paljon nykyistä pohjoisempana ja se oli myös maan eteläosissa nykyistä runsaampi. Tärkeimpänä syynä lajin harvinaistumiseen on pidetty muutoksia maataloudessa. Karjanlantatunkioiden hävittyä eläin on menettänyt lisääntymispaikkansa sisämaassa. Rannikolla puolestaan Itämeren heikko tila on aiheuttanut rakkolevän vähenemisen, minkä seurauksena rannoille ajautuu aikaisempaa vähemmän munintapaikoiksi sopivia isoja rakkoleväkasoja. Lisääntynyt ranta-asutus ja muu maankäyttö on hävittänyt rantakäärmeen talvehtimispaikkoja. Tihentynyt tieverkosto ja lisääntynyt liikenne uhkaa myös lajia. Joka vuosi valtava määrä rantakäärmeitä kuolee liikenteessä. Lisäksi nykyisin melkoinen osa rantakäärmeistä tapetaan kyykäärmeinä tai vain perusteettoman käärmekammon vuoksi.
Omya
Yhtiön perustivat sveitsiläiset Gottfried Plüss ja Emma Staufer vuonna 1884.
Nicki Aycox
Aycox oli kuollessaan 47-vuotias. Hänen kuolinsyytään ei ole julkistettu, mutta hänen tiedettiin sairastuneen leukemiaan maaliskuussa 2021.
Richard Brautigan
Elämä ja ura
Brautigan muutti kotiosavaltiostaan Washingtonista San Franciscoon 1950-luvun puolivälissä. Siellä hän tapasi Allen Ginsbergin ja Lawrence Ferlinghettin, ja hänestä tuli melko aktiivinen beat-runoilijaryhmän jäsen. Hänen kolme tärkeintä teostaan – A Confederate General from Big Sur, Trout Fishingin America ja In Watermelon Sugar – syntyivät 1960-luvun loppupuolella.
Bryant Park
Aiheesta muualla
40.75389°N, -73.98361°W
Poika (täsmennyssivu)
Nimenä
Kts. myös monikkomuoto pojat.
Malfunkshun
Malfunkshun on Andrew Woodin vuonna 1980 perustama yhtye. Sitä pidetään Green Riverin ja The Melvinsin (ja joidenkin mielestä myös Neil Youngin) kanssa grungen "kummisetänä".
Anni Sinnemäki
Henkilöhistoria
Lukion jälkeen Sinnemäki meni Helsingin yliopistoon opiskelemaan Venäjän kirjallisuutta, filosofiaa ja yleistä kielitiedettä. Hän teki kandidaatintyönsä muistelmakirjallisuudesta, käytti siinä esimerkkeinä Ilja Ehrenburgin, Valentin Katajevin ja Nadežda Mandelštamin teoksia ja valmistui humanististen tieteiden kandidaatiksi vuonna 2001.
Ensimmäinen kausi (1999–2003)
Sinnemäki aiheutti kohua näyttämällä keskisormea valtiovarainministeri Sauli Niinistölle, kun tämä äänesti hallitusryhmissä sovitun vastaisesti, ja sai nuhteet puhemies Riitta Uosukaiselta.
Aristokratia antiikin Kreikassa
Kreikkalaisen aristokratian luonne
Kreikkalaisissa valtioteorioissa valtiomuotoa voitiin kutsua aristokratiaksi, jos valtaapitävä luokka pyrki koko yhteiskunnan hyvään. Jos etuoikeutetun luokan asema perustui pelkästään varallisuuteen ja se pyrki lähinnä ajamaan omaa etua, puhutaan oligarkiasta, jota filosofit pitivät aristokratian turmeltumana. ”Koko yhteiskunnan hyvä” piti antiikin aikaisessa käsityksessä kuitenkin sisällään vain kansalaiset, ei orjia.
Kangasherkkutatti
Kangasherkkutatti (Boletus pinetorum) on kivitattien sukuun kuuluva laji. Se on erinomainen ruokasieni.
Meseret Defar
3. kesäkuuta 2006 Defar juoksi New Yorkissa 5 000 metrillä uuden maailmanennätyksen 14.24,53 parantaen Turkin Elvan Abeylegessen edellistä ennätystä 0,15 sekuntia. Myöhemmin samana vuonna hän voitti Bambousissa Afrikan-mestaruuden 5 000 metrillä ajalla 15.56,0 ja juoksi IAAF:n yleisurheilufinaalissa voittoon 3 000 metrillä ja toiseksi 5 000 metrillä. Hän voitti myös yleisurheilun maailmancupin 5 000 metrillä ajalla 14.39,11.
3. helmikuuta 2007 hän juoksi 3 000 metrin hallimaailmanennätyksen 8.23,72 Stuttgartissa ja 20. toukokuuta 2007 uuden kahden mailin maailmanennätyksen 9.10,47 Carsonissa Yhdysvalloissa. Defar paransi 5 000 metrin maailmanennätystään lukemiin 14.16,63 Oslossa 15. kesäkuuta 2007. Hän voitti kultaa Algerin Afrikan kisojen 5 000 metrillä ajalla 15.02,72. Myöhemmin samana vuonna hän voitti 5 000 metrin MM-kultaa Osakan MM-kisoissa ajalla 14.57,91 ja 3 000 metrin kilpailun IAAF:n yleisurheilufinaalissa. Syyskuussa hän juoksi ensimmäisenä naisena kaksi mailia alle yhdeksän minuutin tehdessään Kultaisen liigan Brysselin osakilpailussa epävirallisen maailmanennätyksen 8.58,58.
18. helmikuuta 2009 Defar juoksi Tukholmassa 5 000 metrillä sisäratojen maailmanennätyksen 14.24,37 ja runsasta viikkoa myöhemmin hän juoksi Prahassa kaksi mailia aikaan 9.06,26, ja paransi omissa nimissään ollutta epävirallista hallimaailmanennätystä. Heinäkuussa 2009 hän juoksi Birminghamissa 10 000 metriä aikaan 29.59,20, ja alitti kautta aikain viidentenä naisena puolen tunnin rajan. Berliinin MM-kisoissa hän juoksi 5 000 metrillä kolmanneksi ajalla 14.58,41 ja sijoittui 10 000 metrillä viidenneksi. IAAF:n yleisurheilufinaalissa hän voitti sekä 3 000 että 5 000 metrin juoksut.
Euroopan globalisaatiorahasto
Suomessa se on työ- ja elinkeinoministeriön alainen ja sen neuvotteleva virkamies on Outi Viljamaa ja käynnissä olevien EGR-hankkeiden ylitarkastaja on Antto Korhonen.
Rusovuohenkuusama
Rusovuohenkuusama (Diervilla sessilifolia) on kuusamakasvien (Caprifoliaceae) heimoon kuuluva kasvilaji. Se on noin metrin korkuinen pensas, jota kasvatetaan koristekasvina. Rusolehtikuusaman syysväri on näyttävän punainen, ja sen kukat ovat pienet ja vihertävänkeltaiset. Nimensä kasvi on saanut siitä, että sen lehdet ovat nuorina punertavat.
Nuijasota
Muita historiantutkimuksen keskeisiä selityksiä nuijasodan puhkeamiselle ovat olleet muun muassa ”sota-ajan ja ankarien katovuosien aiheuttamat rasitukset, sotaväsymyksen aiheuttama tyytymättömyyden purkautuminen, poliittinen kiihotus sekä lukumäärässä ja vauraudessa kasvaneen aatelin harjoittama talonpoikien riisto”.
Talonpoikien rasitukset ja linnaleiri
Suomen talonpoikien asema ja elinolot olivat 1500-luvun lopulla olleet jo pitkään alamäessä. Verotusta oli alettu lisätä jo Kustaa Vaasan aikana. Ilmaston tilapäinen kylmeneminen lisäsi katovuosia 1570-luvulta alkaen, joten talonpojat joutuivat maksamaan kasvavia veroja alati supistuvasta maatalouden tuotosta. ”Pitkä viha” eli 25 vuotta (1570–1595) jatkunut sota Ruotsin ja Venäjän välillä pahensi rasituksia. Sodan rahoittamiseksi veroja lisättiin niin sanottujen apuverojen muodossa, ja Suomen osuus Ruotsin valtakunnan verokertymästä kasvoi jopa yli puoleen. Sotaväenotot kohdistuivat vapaisiin talonpoikiin, koska aatelin omistamien tilojen vuokralaiset eli lampuodit oli vapautettu niistä. Tuhansia vararikkoon ajautuneita tiloja autioitui ja siirtyi ylempiin säätyihin tai talonpoikien varakkaimpaan kerrokseen kuuluville suurtilallisille, joiden vaurastuminen toisten köyhtyessä kärjisti yhteiskunnallista vastakkainasettelua. Lisäksi venäläiset tekivät kosto- ja hävitysretkiä Itä- ja Pohjois-Suomeen.
Ensimmäiset talonpoikien levottomuudet
Suomessa puhkesi pitkän vihan aikana toistuvasti alueellisia talonpoikaiskapinoita, muun muassa vuonna 1574 Marttilassa, vuonna 1575 Huittisissa, Loimaalla, Halikossa ja Pöytyällä ja vuosina 1586–1587 Paimiossa ja Pyhtäällä. Kapinoissa aseistautuneet talonpojat tyypillisesti ottivat väkipakolla heiltä perittyjä elintarvikkeita takaisin ja pahoinpitelivät tai karkottivat huoveja. Kapinat ajoittuivat yleensä sodan pitkiin aselepokausiin, jolloin toimettomien sotilaiden mielivalta lisääntyi. Levottomuudet lisääntyivät varsinkin vuoden 1593 aselevon jälkeen, ja niiden johtajille annettiin erilaisia rangaistuksia sakoista teloituksiin. Rautalammilla nousi vuosina 1592–1593 raskaiden sotaväen pakko-ottojen vuoksi niin sanottu Rautalammin ensimmäinen kapina, joka saattaa tosin olla myös osittain sekaannus Rautalammin talven 1595–1596 toisen kapinan kanssa. Paikkakunnalla oli ilmeisesti levotonta kumpanakin ajankohtana. Toinen tärkeä kapinapesäke syntyi samaan aikaan Etelä-Pohjanmaalle.
Kapinamieli nousee Etelä-Pohjanmaalla
thumb|Etelä-Pohjanmaan historiallinen kartta, suurimpana [[Kyrön pitäjä.]] Vaikka linnaleirirasitus ei kohdistunut vauraaseen Pohjanmaahan yhtä voimakkaana kuin muuhun Suomeen, pohjalaiset olivat siihen erityisen turhautuneita, sillä vanhan ruotsalaisen oikeuden mukaan pohjoisten maakuntien tuli olla vapaita sotaväen ylläpidosta, koska niiden asukkaat joutuivat usein puolustautumaan omin voimin vihollisen hyökkäyksiltä. Pohjanmaalta lähetettiin 1570-luvulta alkaen Tukholmaan talonpoikien lähetystöjä, jotka anoivat linnaleiristä vapauttamista. Toimintaa johtivat ylistarolainen maakauppias Pentti Pouttu ja Lapuan nimismies Martti Tuomaala.
Savon nuijasota
Savon puolustuksesta vastannut Olavinlinnan päällikkö Gödik Fincke yritti aluksi värvätä Savon talonpoikia tuekseen, mutta vapaaehtoisia nostomiehiä saatiin vain 150. Fincke arvioi olevansa alakynnessä ja kutsui apuvoimia Käkisalmen ja Viipurin linnoista. Koska talonpoikien ei ollut mahdollista vallata Olavinlinnaa, Joroisten leiristä tuotiin 12. tammikuuta Finckelle kirje, jossa häntä pyydettiin liittymään kapinaan. Fincke oli pysytellyt ulkopuolisena valtataistelussa eikä tiennyt vielä tarpeeksi muun Suomen tilanteesta, joten hän päätti pelata aikaa vangitsemalla viestintuojat. Saatuaan seuraavana päivänä Viipurista tiedon Flemingin voitosta Nokialla Fincke kertoman mukaan määräsi katkomaan talonpoikien läheteiltä kädet ja lähetti sitten nämä takaisin.
Sodan viimeiset vaiheet Etelä-Pohjanmaalla
Fleming lähti armeijoineen Pirkkalasta kohti Pohjanmaata 18. helmikuuta. Hänellä oli kolme lipustoa ratsuväkeä eli noin 1 500 miestä. Nuijamiehiä lienee ollut Kyrön leirissä noin 3 000. Se oli koko nuijasodan kapinallisjoukoista suurin, kokenein ja kurinalaisin. Käytössä oli myös muutamia tykkejä, jotka Israel Laurinpoika oli tuonut Oulun linnasta. Innostaakseen talonpoikia hän väitti Ruotsista olevan tulossa 9 000 miestä kapinallisten avuksi. Kun nuijamiesten leiriin 23. helmikuuta saapui tieto, että Flemingin armeija oli edennyt Kurikkaan, piti Israel Laurinpoika joukoilleen viimeisen kannustuspuheen, minkä jälkeen hän pakeni itse pohjoiseen kohti Torniota väittäen liittyvänsä taisteluun myöhemmin apujoukkojen kanssa. Tämän jälkeen sotajoukon johto jäi Krankalle.
Trans Europ Express
thumb|Deutsche Bundesbahnin TEE-dieselmoottorijuna. thumb|Sveitsiläinen RAe TEE-juna. thumb|TEE-verkosto laajimmillaan vuonna 1974. Trans Europ Express (lyh. TEE) oli Länsi-Euroopan maiden välisten nopeiden junayhteyksien verkosto. Laajimmillaan vuonna 1974 siihen kuului 45 junaa ja se yhdisti 130 kaupunkia. Trans Europ Express -junat liikennöivät vuosien 1957–1995 välisenä aikana.
Nuijasota
Kurinpalautus ja Flemingin kuolema
Fleming lienee pidättäytynyt suurista joukkoteloituksista, koska hänen piti rauhoittaa Suomi nopeasti. Nuijasodan puhkeaminen oli ollut hänelle arvovaltatappio, tuhansien talonpoikien kuolema uhkasi romahduttaa verotulot ja vaarantaa siten armeijan ylläpidon, ja lisäksi uusi uhka nousi Ruotsista. Kaarle-herttua oli kutsunut Arbogaan koolle 18. helmikuuta 1597 uudet valtiopäivät, joilla nuijasota ja Flemingin hirmuteot saivat runsaasti huomiota. Suomen tapahtumista todisti valtiopäivillä Kalajoen kirkkoherra Ljungo Tuomaanpoika, joka korosti Flemingin syyllisyyttä. Myös vangittua Abraham Melkiorinpoikaa kuulusteltiin valtiopäivien edessä. Varsinkin alemmat säädyt olivat kuohuksissa. Valtiopäivät eivät antaneet Kaarlelle suoraa lupaa hyökätä Suomeen, mutta ne määräsivät Söderköpingin päätökset saatettavaksi voimaan koko maassa. Sota oli vääjäämätön, ja Flemingille tuli kiire varustaa armeijansa ja laivastonsa. Ollessaan matkalla Siuntiosta Pikkalan kartanostaan Turkuun hän sai yllättäen sairauskohtauksen ja kuoli 13. huhtikuuta vastaisena yönä Pohjan kirkon lähellä. Flemingin yllättävää kuolemaa väitettiin hänen vihollistensa järjestämäksi myrkytykseksi, noituudeksi tai Jumalan kostoksi siitä, että hän oli Kyrössä pilkannut sakramenttia.
Vaikka Suomen aateli ja sotilaskomentajat olivat olleet haluttomia tukemaan kapinallisia talonpoikia, useat heistä tunsivat jälkeenpäinkin sääliä näitä kohtaan. Tämä ilmenee muun muassa Gödik Fincken ja Matti Laurinpoika Kruusin kirjeistä.
Nuijasodan tutkimus ja selitykset
Kapinan alkaminen juuri Etelä-Pohjanmaalta on selitetty maakunnan erityispiirteillä. Kauppaa meren yli Ruotsiin käynyt Pohjanmaa oli vielä 1500-luvulla vaurasta maaseutua, jossa ei ollut aateliskartanoita eikä kaupunkeja eikä siten talonpoikaistosta selvästi eriytynyttä yläluokkaa, ja jonka yhteydet Etelä-Suomeen olivat perinteisesti olleet löyhät. Pitkä viha ja linnaleiri toivat sinne aatelisten, virkamiesten ja sotilaiden muodostaman riistävän yläluokan pääosin uutena ilmiönä, joka ei ilahduttanut talonpoikaisväestöä. Pohjanmaan etäinen sijainti ja suurten linnojen puuttuminen myös mahdollisti suuren kapinan nostattamisen ennen Flemingin armeijan väliintuloa. Yhdysvaltalainen tutkija John P. Maarbjerg esitti 1992, että kapina syttyi Etelä-Pohjanmaalla siksi, että se oli eniten riippuvainen kaupasta ja tuonnista ja aikakauden hintakehitys oli ollut epäedullinen pohjalaisille tuottajille. Tämän vuoksi perinteiset talonpoikaisjohtajat ja köyhemmät talonpojat yhdistivät voimansa ja ryhtyivät kapinoimaan.
Leveänokkaharlekiinit
Leveänokkaharlekiinit (Calyptomenidae) on varpuslintuihin kuuluva heimo. Aikaisemmin heimon lajien katsottiin kuuluvan harlekiinien (Eurylaimidae) heimoon. Leveänokkaharlekiineja tavataan Saharan eteläpuoleisesta Afrikasta ja Kaakkois-Aasiasta. Väritykseltään heimon lajit ovat usein vihreitä. Leveänokkaharlekiinilajit syövät hyönteisiä.
Virenoja
thumb|Virenojan nuorisoseuran talo (tuhoutunut tulipalossa 14.9.2022)
Ettan
Resepti
1800-luvun alussa tupakkaa fermentoitiin eri lämpötiloissa noin kuuden kuukauden ajan, kunnes siitä pystyttiin valmistamaan nuuskaa. Fredrik Ljunglöf kehitti kemisti Jacob Berzeliuksen kanssa pitkän tutkimuksen jälkeen uudenlaisen tavan valmistaa nuuskaa tupakasta, merisuolasta ja potaskasta. Uuden valmistusmenetelmän myötä tupakasta saatiin valmistettua nuuskaa noin viikossa, mikä on edelleen ruotsalaisen nuuskanvalmistuksen kulmakivi. Ettan-nuuskan resepti nojaa edelleen samaan vanhaan reseptiin ja varsinkin raaka-aineidensa laatuun.
Põltsamaa
Historia
Kokoelma ”Sakalamaa elu” (”Sakalamaan elämä”) kuvaa 1930-luvun Põltsamaata vaatimattomasti elävän, työteliään väen kaupunkina: viinitehtaan ja hedelmäpuutarhan lisäksi Põltsamaalla oli myös useita raudan- ja puunjalostamoita, kolme ajanmukaista myllyä sekä sahaa, meijeri sekä joukko pienempiä ja suurempia kauppoja, unohtamatta sairaalaa, apteekkia, kolmea koulua sekä kahta pankkia, valtion ja kaupungin virastoja. Koska Tarton–Tallinnan maantie kulki kaupungin läpi, riitti myös kolmelle hotelli-ravintolalle ja viidelle kahvilalle asiakkaita. Samana ajanjaksona Põltsamaalla ilmestyi kolme viikkolehteä viikossa.
Toinen maailmansota tuhosi lähes 75 prosenttia kaupungin rakennuksista. Vuosina 1950–1962 Põltsamaa oli lähialueidensa keskus, ja kyseisellä ajanjaksolla kaupunkiin rakennettiin kulttuuritalo, sauna sekä stadion. Uudessa kirjapainossa painettiin alueen lehteä ”Kiir” (”Säde”). Mahtava elokuvateatteri ja lennätinrakennus ovat peräisin 1970–1980-luvuilta, mutta uuden kauppahallin rakentaminen jäi puolitiehen. EPT-rakennuskokonaisuuteen perustettiin saunallinen uimahalli ja urheilutilat.
Väestö
Vuoden 2011 väestönlaskennan mukaan Põltsamaan kaupungissa oli 4 188 asukasta, joista 4 104 (98,0 %) oli virolaisia, 39 (0,9 %) venäläisiä ja 42 (1,0 %) muita kansallisuuksia.
Luettelo televisiosarjan Salatut elämät henkilöistä
Sarjasta poistuneet henkilöt on lueteltu artikkelissa Luettelo televisiosarjan Salatut elämät poistuneista henkilöistä.
Harri Tapper
Harri Tapper (28. maaliskuuta 1929 Saarijärvi – 23. joulukuuta 2012 Jyväskylä) oli suomalainen kirjailija. Hän syntyi Aino (o.s. Virta, 1899–1982) ja Vihtori (1897–1970) Tapperin toisena lapsena. Hänen veljiään olivat Marko (myöhemmin kirjailija Marko Tapio, 1924–1973), Kain (kuvanveistäjä, 1930–2004) ja Yrjö (teatterilavastaja, 1932–2014).
Perussuomalaiset
Nousu suureksi puolueeksi
Toukokuun 2014 eurovaaleissa puolue sai äänistä 12,87 % ja nosti paikkamääränsä kahteen. Valituiksi tulivat vaalien toiseksi suurimmalla äänimäärällä Jussi Halla-aho sekä paikkansa uusinut Sampo Terho.
Halla-ahon kausi (2017–2021)
Kuntavaaleissa 2021 perussuomalaiset sai historiansa korkeimman kannatuksen: 14,5 prosenttia.
Poliittiset linjaukset ja tavoitteet
Perussuomalaisten yleisohjelma hyväksyttiin ensimmäisessä puoluekokouksessa 26. marraskuuta 1995 Kokkolassa. Ohjelmassa puolueen arvomaailma määriteltiin kristillis-sosiaaliseksi. Puolue on sittemmin julkaissut lukuisia vaali-, erityis- ja tavoiteohjelmia.
Maahanmuuttopolitiikka
Perussuomalaisten mielestä kotouttamispolitiikan lähtökohtana tulisi olla ”maassa maan tavalla”. Vakavasta rikoksesta tai toistuvista rikoksista tuomitut maahanmuuttajat on karkotettava Suomesta. Suomen tulee suosia työperäistä maahanmuuttoa humanitaarisen sijaan. Puolueen mukaan perheiden yhdistäminen pitää saada hallintaan. Vuoden 2011 eduskuntavaaliohjelmassa mainitaan ns. mummo-kysymyksestä, että tällainen ikäihmisten haaliminen maahan on täysin vastuutonta.
Puolueen toimielimet
Puolueen ylin päättävä elin on puoluekokous. Se kokoontuu joka toinen vuosi (parittomina vuosina) toukokuun ensimmäisen ja syyskuun viimeisen päivän välillä. Puoluekokouksessa valitaan aina kahdeksi vuodeksi kerrallaan puolueen puheenjohtaja, kolme varapuheenjohtajaa, puoluesihteeri ja puoluevaltuusto. Jokaisella puolueen jäsenmaksun ajallaan maksaneella jäsenellä on puoluekokouksessa läsnäolo-, puhe- ja yhtäläinen äänioikeus.
Lähijärjestöt
Puolueen sen aikaisessa nuorisojärjestössä Perussuomalaiset Nuoret ry:ssä valmisteltiin alkuvuodesta 2020 sääntömuutosta, jolla nuorisojärjestön äänivaltainen jäsenyys pyrittiin rajaamaan vain niille henkilöille, jotka ovat myös puolueen jäseniä. Perussuomalaisten Nuorten kokous ei hyväksynyt sääntömuutosesitystä. Perussuomalaisten puoluesihteeri Simo Grönroos ilmoitti silloin, että puolue suunnittelee uuden nuorisojärjestön perustamista.
Rasismi
Iltalehden Taloustutkimuksella teettämän kyselytutkimuksen (2023) mukaan perussuomalaisten kannattajilla on selvästi enemmän rasistisiksi luokiteltavia mielipiteitä ja asenteita kuin muiden puolueiden kannattajilla. Kasvava enemmistö perussuomalaisista pitää ihmisrotujen olemassaoloa tosiasiana ja 40% perussuomalaisista uskoo, että mustien afrikkalaisten henkiset kyvyt ovat heikommat kuin länsimaissa elävän valkoisen rodun kyvyt. Yksi kolmasosa perussuomalaisten äänestäjistä oli sitä mieltä, että ihmisrotujen sekoittumista olisi pyrittävä estämään, ja tämä osuus oli suurempi kuin muiden puolueiden kannattajilla. Kaikkien ihmisten yhtäläiseen arvoon ihonväristä riippumatta uskoi perussuomalaisista pienempi osa kuin muiden puolueiden kannattajista. Mainitun kyselytutkimuksen tekijän mukaan rasistisia asenteita on perussuomalaisten kannattajissa kaksin- tai kolminkertaisesti muihin suomalaisiin verrattuna. Rasistisia asenteita omaavat ovat kuitenkin vähemmistö perussuomalaisten joukossa.
Luettelo Suomen ilmatorjunnan jatkosodassa pudottamien viholliskoneiden lukumääristä vuosittain
Ilmatorjunnan pudotukset vuonna 1943
Yhteensä 28 lentokonetta.
Ilmatorjunnan pudotukset vuonna 1944
Lisäksi merivoimien osalle lasketaan
Massatuotanto
thumb|250px|Robotit pakkaavat [[leipää leipomossa.]]
Paikallinen ryhmä
Kolmen suuren galaksin jälkeen paikallisen ryhmän suurimmat galaksit ovat Linnunradan seuralaiset, epäsäännölliset galaksit Suuri ja Pieni Magellanin pilvi. Ne ovat massaltaan vain sadasosa Linnunradan massasta, mutta läheisyytensä johdosta ne näkyvät taivaalla hyvin.
Paikallisen ryhmän pienimmät galaksit ovat kääpiögalakseja, joita tunnetaan noin 50 kappaletta. Suurin osa niistä kiertää Andromedaa tai Linnunrataa. Kääpiögalakseja on pallomaisia ja epäsäännöllisiä sekä muutama sekamuotoinen.
Neptuno (1795)
Palvelus
Alus taisteli seuraavan tunnin, jona aikana se menetti mesaanimastonsa ja takila vaurioitui pahoin. Valdésiin, joka oli jo haavoittunut taistelussa kahdesti, osui päähän ja niskaan kaatuvan mesaanimaston kappaleita vieden tajunnan. Hänet vietiin kannen alle hoidettavaksi, jolloin päälliköksi tuli ensimmäinen perämies Joaquin Somoza. Seuraavan tunnin aikana alus menetti etumaston yläosan ja päämaston takilan osia. Somoza haavoittui ja ensimmäinen luutnantti Antonio Miranda otti päällikkyyden. Alus laski lippunsa kello 17.10, jolloin se oli viimeinen antautunut alus. Aluksen tappioista on ristiriitaisia tietoja, mutta ne ovat kaikissa tapauksissa pienehköjä. Aluksella sai surmansa 38-42 ja haavoittui 42-47 miehistönjäsentä.
Joseph Fouché
Nuoruus ja ura ensimmäisen tasavallan aikana
Fouché erotettiin kansalliskonventista 9. elokuuta 1795 ja vangittiin rangaistuksena osallisuudestaan Lyonin terrorissa. Hän kuitenkin vapautui yleisellä armahduksella jo 26. lokakuuta samana vuonna ja pysytteli sen jälkeen jonkin aikaa poissa politiikasta. Hänet yhdistettiin vanhoihin jakobiineihin. Hän pääsi direktoriohallituksen ja sen johtajan Paul Barrasin suosioon syyskuun 1797 niin sanotun fructidorin vallankaappauksen jälkeen. Fouché nimitettiin syyskuussa 1798 Ranskan lähettilääksi Milanoon Cisalppiseen tasavaltaan, mistä hän siirtyi tammikuussa 1799 lähettilääksi Haagiin Batavian tasavaltaan. Hänet kutsuttiin takaisin kotimaahan ja nimitettiin Ranskan poliisiministeriksi 20. heinäkuuta 1799. Hän auttoi kenraali Napoléon Bonapartea ja direktori Emmanuel Joseph Sieyèsiä suorittamaan 9. marraskuuta 1799 brumairen vallankaappauksen, jolla direktorio syrjäytettiin vallasta.
Marcus Kallionkieli
Seuraura
Sioux City Musketeers varasi Kallionkielen 291. pelaajana USHL:n varaustilaisuudessa 2017. Kaudella 2017–2018 hän jatkoi kuitenkin HIFK:n organisaatiossa ja pelasi suurimman osan kaudestaan seuran B-nuorissa, jossa Kallionkieli voitti kauden päätteeksi Suomenmestaruuden. Hän pelasi myös kolme ottelua HIFK:n A-nuorissa. Kaudeksi 2018–2019 Kallionkieli siirtyi hänet varanneen Musketeersin USHL-joukkueeseen. Hän oli tehoilla 29+24=53 joukkueen toiseksi paras maalintekijä ja kolmanneksi paras pistemies. Kallionkieli valittiin kauden päätteeksi USHL:n tulokkaiden tähdistökentälliseen. Hän pelasi kauden aikana myös USHL/NHL Top Prospects Gamessa.
Ueli Maurer
200px|right|thumb|Ueli Maurer vuonna 2010.
Vänern
Maantie- ja rautatieliikenne
Järven rantakaupunkien ja sen teollisuuden takia maantiet kiertävät järven lähes sen rantoja seuraten. Eteläosassa sijaitsevista Trollhättanin ja Vänerborgin kaupungeista alkaa itärantaa pohjoiseen nouseva E45, joka kulkee Mellerudin, Åmålin, Säfflen, Grumsin ja Vålbergin läpi. Grumsista haarautuu itään päin Karlstadin ja Kristinehamnin läpi kulkeva E18. Järveä lähin riksvägen 26 kuitenkin haarautuu Kristinehamnista etelään Mariestadiin. Siellä se yhtyy valtatiehen E20 Skaraan asti. Ennen Skaraa siitä haarautuu Götenessä riksvägen 44, joka kulkee Lidköpingin läpi Trollhättaniin. Järveä ympäröiviltä valta- ja pikateiltä pääsee rantaan asti kulkevia kyläteitä myöten.
Säännöstely ja sen kehitys
Järven säännöstely aloitettiin vuonna 1937. Tämä tasoitti vedenpinnan vaihteluita, mutta lisäsi Götajoen virtaamien vaihteluita. Alla olevat luvut ovat kaudelta 1807–2020. Vedenpinnan keskikorkeus (MW) oli ennen säännöstelyä 44,34 metriä (RH1900) ja säännösteltynä 44,33 m. Vedenpinnan alin korkeus (LW) oli ennen 43,09 m ja jälkeen 43,25 m, ja ylin korkeus (HW) oli ennen 45,76 m ja alin 45,67 m. Säännöstely on vaikuttanut Götajokeen päästettyihin virtaamiin siten, että keskivirtaama (MQ) oli ennen 543 kuutiometriä sekunnissa (m³/s) ja jälkeen 522 m³/s. Pienin virtaama (NQ) oli ennen 286 m³/s ja jälkeen 56 m³/s, ja korkein virtaama (HQ) oli ennen 836 m³/s ja jälkeen 1 190 m³/s. Järven lähtövirtaamissa on samana aikana ollut keskialivirtaama (MNQ) 435 m³/s ja keskiylivirtaama (MHQ) 615 m³/s.
Säännöstelystrategiana on ollut ylläpitää vuoden ajan mahdollisimman tasaista vedenpinnan korkeutta ja tukea vesivoiman tuotantoa mahdollisimman hyvin. Säännöstelyä hoitaakin Vattenfall. Yläkorkeudeksi on sovittu muuten 44,85 metriä (mpy. RH1900) paitsi talvella, jolloin järvialtaaseen juoksutetaan tilaa kevättulville. Silloin on yläkorkeus 44,55 m mpy. Alakorkeus on sovittu lukuisia arvoja väliltä 43,16–43,54 m mpy. Näitä arvoja pyritään ylläpitämään juoksuttamalla Götajokeen vettä virtaamilla 900–1 000 m³/s tilapäisvaihteluilla ±30 m³/s. Säännöstelyväliksi ilmoitetaan 1,7 metriä ja säännöstelytilavuudeksi 9,38 km³. Vuonna 2008 on aloitettu uuden juoksutuskäytännön kokeilujakso, joka on edelleen (vuonna 2021) käytössä.
Vapautuminen jäätiköstä 13 600–11 640 vs
Merellisen vaiheen aikana jäätikön alta vapautunut järviallas on heti alkanut peittyä savesta, jota on kulkeutunut vesistöihin jäätikön sulamisvesien mukana. Savi on peittänyt sekä pohjamoreenipatjan että jäätikön jälkeensä jättämät reunamuodostumat. Tässä ympäristössä ovat viihtyneet Kattegatin arktiset merenelävät, joita on saapunut hitaasti mereltä Vänernin ympäristöön vedestä kohoavan saaristoalueen salmien kautta. Merellisten eläinten jäänteitä, joita ovat esimerkiksi simpukan ja kotiloiden kuoret, sisältävät savikerrostumat ovat yleensä 10–20 metriä paksuja.
Yoldiameren ja Kattegatin välisenä salmena 11 640–10 800 vs
Munkedalin ja Uddevallan kaupungin kohdilla salmen ovat mataloituneet ja lopulta Munkedal on umpeutunut kokonaan. Jäätikön reunan peräännyttyä on Uddevallassa avautunut uusi Otteidin salmi, joka on ennen merta haarautunut kolmeksi salmeksi. Pohjoisin salmi on avautunut Oslon kaupungin kohdalle, toinen on seurannut Glomman nykyistä jokiuoma ja kolmas Tistanin jokiuomaa pitkin. Sekä Götajoen jokilaakso että Uddevallan Otteidin salmi ovat olleet noin 10 kilometriä leveitä ja noin 60 metriä syviä salmia. Otteidin salmi on avautunut samoihin aikoihin kuin Närkensalmikin. Luoteeseen on näiden lisäksi avautunut vielä neljäskin salmi, jonka painaumassa virtaavat nykyään Vranselva ja Glomma.
Ppm
Ympäristömyrkkyjen ohjearvot, kuten suurin sallittu pitoisuus maaperässä, hengitysilmassa, juomavedessä tai ravinnossa, ilmoitetaan usein ppm:inä.
Parts per billion eli ppb on toinen yleisesti käytetty suhdeyksikkö, joka vastaa miljardisosaa, eli yksi tuhannesosa ppm:stä.
Pyhäjoen komppania
Se muodostui ruoduista :
Sinodonttisuus
Sundadonttisuus on sinodonttisuutta edeltänyt, varhempi kehitysvaihe, joka on levinnyt laajemmalle kuin sinodonttisuus. Sundadonttisuutta on löytynyt mm. Taiwanin Jōmon-kauden alkuasukkaiden parista, Filippiineiltä, Indonesiasta, Thaimaasta, Borneosta, Laosista ja Malesiasta. Sinodonttisuutta on löytynyt Kiinasta, Mongoliasta, Itä-Siperiasta, intiaaneilta ja Yayoi-kauden japanilaisilta.
Jesper Törnqvist
Törnqvist on edustanut nuorten maajoukkuetta ja alle 19-vuotiaiden maajoukkuetta yhteensä neljä kertaa vuosina 2004–2006.
Sea City Storm
Historia
Sea City Storm joukkue pelasi kaudella 2003 amerikkalaisen jalkapallon II-divisioonassa. Joukkue sijoittui kauden päättyessä toiseksi häviten ainoastaan yhden ottelun. Seuraavana vuonna joukkue osallistui I-divisioonan, jossa menestys jatkui kohtalaisesti joukkueen voittaessa seitsemästä pelistä viisi. Vuonna 2005 edustusjoukkue on nousi Suomen korkeimmalle sarjatasolle Vaahteraliigaan. Kaudeksi 2008 miesten edustusjoukkue pudottautui jälleen II-divisioonaan.
Matti Järvinen (keihäänheittäjä)
Elämä ja ura
Järvinen paransi keihäänheiton maailmanennätystä peräti kymmenen kertaa peräkkäin – paras tulos oli 77,23 metriä. Hän ylitti 70 metrin rajan ensimmäisenä suomalaisena keihäänheittäjänä ja toisena koko maailmassa.
Ašgabat
Ašgabat on Turkmenistanin pääkaupunki. Ašgabatin väkiluku vuonna 2010 oli noin 947 000. Kaupungin väestö on pääasiassa sunnimuslimeja.
Historia
Karakumin kanava ulottui kaupunkiin 1962 ja ratkaisi juomaveden puutteen.
Teodor Peterson
Maailmancupissa Peterson kilpaili ensimmäisen kerran 7. maaliskuuta 2009 Lahdessa, jossa hän hiihti vapaan hiihtotavan sprintissä 16:nneksi. Ensimmäisen maailmancupin voittonsa Peterson saavutti Kuusamon maailmancupin avaustapahtuman sprinttikilpailussa kaudella 2011–2012. Viikkoa myöhemmin hän voitti Jesper Modinin kanssa maailmancupin parisprintin Düsseldorfissa. Davosin vapaan hiihtotavan sprintissä Peterson sijoittui toiseksi ja Milanossa kolmanneksi. Hän voitti vapaan hiihtotavan sprintin Moskovassa ja oli Lahdessa perinteisen sprintissä toinen. Hän voitti sprintticupin kokonaiskilpailun.
Eskimolokki
Eskimolokki (Larus thayeri) on suurikokoinen lokki, joka pesii Pohjois-Amerikassa, Kanadan arktisilla saarilla. Eskimolokit talvehtivat laajalla alueella, joka säästä riippuen ulottuu Alaskasta aina Kalifornianlahdelle saakka. Tietty populaatio talvehtii myös Mississippijoen varrella.
Alistair Smythe
Alistair Smythe on kuvitteellinen rikollinen Marvel Comicsin sarjakuvissa. Hän on Hämähäkkimiehen vihollinen. Yhdessä vaiheessa Alistair oli pyörätuolissa, mutta myöhemmin hän sai mahdollisuuden kävellä muututtuaan, mitä hän itse kutsuu, Lopulliseksi tappajaksi.
Alistair Smythe muissa medioissa
thumb|left|Alistair Smythin rakentama Mega-Slayer Hämähäkkimiehen animaatiosarjassa Alistair kuitenkin syytti edelleen Normania ja Hämähäkkimiestä isänsä "kuolemasta" ja kidnappasi Normanin ja vei hänet Kingpinin piilopaikkaan Hämähäkkimiehen seuratessa. Hämähäkkimiehen ansiosta hän sai kuitenkin selville, että hänen isänsä oli elossa, mutta syväjäädytettynä Kingpinin tietäessä asian. Alistair pakeni isänsä syväjäädytetyn ruumiin kanssa kun Hämähäkkimies sotki Kingpinin suunnitelmat jälleen kerran.
Alistair esiintyi myös sarjan finaalijaksoissa toisessa maailmassa jälleen Kingpinin apulaisena, mutta ei pärjännyt monien maailmojen Hämähäkkimiehille ja hänen arvellaan kuolleen Kingpinin päämajan räjähdyksessä. Alistair Smythin äänenä oli Maxwell Caulfield.
Sisilisko
Ulkonäkö
pienoiskuva|Sisilisko. Sisilisko on pienehkö lisko, jonka ruumiin pituus jää yleensä alle seitsemän senttimetrin. Häntä on yleensä noin puolitoista kertaa ruumiin pituinen, ja suurimmat Suomessa tavatut sisiliskot ovat olleet 16-senttisiä. Eläimellä on pyöreä pää ja lieriömäinen ruumis sekä melko paksut häntä ja niska. Jalat ovat pienehköt, ja niissä on terävät kynnet.
Talvehtiminen ja lisääntyminen
Sisilisko poikkeaa monista muista liskoista siten, että se kykenee synnyttämään eläviä poikasia munien sijasta. Poikaset syntyvät kalvon peittäminä ja kuoriutuvat heti synnytyksen jälkeen. Sisiliskon tieteellinen nimi Zootoca vivipara (latinan sanoista vivos ’elävä’ ja pario ’synnyttää’) viittaakin liskon erikoisuuteen synnyttää eläviä poikasia. Jotkin eteläiset populaatiot kuitenkin munivat, ja joskus samalla alueella voi asua molempia tyyppejä, jotka myös lisääntyvät keskenään.
Suomessa poikaset syntyvät heinä–elokuussa. Syntyessään poikaset ovat noin 3–4 cm pitkiä, ja vuoden ikäisinä ne ovat 10–11 cm. Poikaset jäävät heti omilleen. Sukukypsyyden sisilisko saavuttaa neljäntenä kesänään.
Utva (joki)
Pääuoma
Joen lähteet sijaitsevat kukkulalla 20 kilometriä etelään Ilekin alajuoksun uomasta ja se virtaa 290 kilometriä ennen kuin se yhtyy Uraljokeen Ilekistä 50 kilometriä alavirtaan päin. Aluksi joki virtaa etelään, mutta kääntyy laajassa kaaressa kohti luodetta. Joen vettä käytetään pääasiassa maanviljelyssä kasteluun ja vettä otetaan talousvedeksi. Talousvesi kerätään sivujoissa tekoaltaisiin, joita on joen varrella. Pääuoma virtaa Lubenkan, Kaiyndin, Belogorgan, Aksun, Pugaševon ja Borilin kautta Uraljokeen. Pugaševo kuuluu suuremman kaupungin Aksain yhteyteen. Utva ja sen sivujoet muodostavat yhdessä 6 940 neliökilometrin suuruisen valuma-alueen.
Glattzentrum
Liikevaihdoltaan kauppakeskus on Sveitsin suurin (606 milj. Sfr vuonna 2015). Myyntitiloja kauppakeskuksessa on 43 400 neliömetriä, ja myynti neliötä kohden oli vuonna 2015 noin 14 000 Sfr.
Dublinilaisia
Joyce kuvaa tarkasti kaupunkia ja sen olemusta; kirjassa esiintyvät paikannimet ovat todellisia, muun muassa St Stephen's Green, Liffeyjoki ja O'Connell Street, jonka varrella sijaitsee nykyään Joyce-patsas. Joyce loi Dublinista oman kirjallisen ”pienoisuniversuminsa”. Useat novellien henkilöt esiintyvät myös Joycen muissa kirjoissa, kuten Odysseuksessa. Osa novelleista on kirjoitettu minämuodossa ja osassa on kaikkitietävä kertoja.
Jääkiekon Euroopan cup 1965–1966
Tšekkoslovakian ja Länsi-Saksan mestarit pääsivät suoraan puolivälieriin. Suomen mestaruuden keväällä 1965 voittanut Porin Karhut pääsi myös suoraan puolivälieriin, koska sen ensimmäisen kierroksen vastustaja Västra Frölunda luopui kilpailusta.
Rodrigo Hernández
Rodrigo Hernández Cascante eli Rodri (s. 22. kesäkuuta 1996 Madrid, Espanja) on espanjalainen jalkapalloilija. Hän edustaa Englannin Valioliigassa pelaavaa Manchester Cityä. Hän on pelipaikaltaan puolustava keskikenttäpelaaja.
Nursery Cryme
Levyn tunnetuimpia kappaleita ovat ”The Return of the Giant Hogweed”, ”The Fountain of Salmacis” sekä ”The Musical Box”, joista viimeksi mainittua yhtye on pitänyt keikkaohjelmistossaan koko uransa ajan.
Paul de Barras
Vallankumouksen ja ensimmäisen tasavallan aika
Barras sai maaliskuussa 1793 tehtäväkseen johtaa asevelvollisten värväystä armeijaan Hautes-Alpesin ja Basses-Alpesin alueilla. Huhtikuun lopusta 1793 tammikuuhun 1794 Barras oli jälleen kansalliskonventin edustajana Italian-armeijassa. Hän osallistui Toulonin satamakaupungin piiritykseen ja takaisinvaltaukseen Ranskan keskusjohtoa vastustaneilta kapinallisilta ja näitä tukeneilta brittijoukoilta. Vieraillessaan tässä yhteydessä kahdesti etulinjassa loka- ja marraskuussa 1793 hän tapasi ensimmäisen kerran nuoren tykistöupseerin Napoléon Bonaparten. Barras oli sen jälkeen osallisena väkivaltaisissa tukahduttamistoimissa Toulonissa ja Marseillessa. Paikallisten edustajien valitettua hänen toiminnastaan yhteishyvän valiokunta kutsui hänet tammikuussa 1794 takaisin Pariisiin. Terrorin aikana Barras pysytteli erillään kaikista puolueryhmistä. Terrorihallintoa johtanut Maximilien de Robespierre ei pitänyt Barrasista ja saattoi suunnitella hänen tuhoamistaan, mikä rohkaisi Barrasia liittymään salaliittoon Robespierren syrjäyttämiseksi. Barras oli yksi avainhenkilöistä heinäkuun 1794 lopussa suoritetussa thermidorin vallankaappauksessa, sillä hänet oli nimitetty komentamaan sotilaita, jotka puolustivat kansalliskonventtia kansalliskaartilaisilta. Juuri Barrasin sotilaat vangitsivat Pariisin kaupungintalolta Robespierren ja tämän liittolaiset.
Superemäs
Koska hydroksidi aiheuttaa monille karbonyyliyhdisteille emäskatalyyttista hydrolyysia, liuotin on monissa reaktioissa pidettävä vedettömänä.
Hyhky
Alun perin Pirkkalan pitäjään kuulunut Hyhkyn kylä mainitaan asiakirjoissa jo vuonna 1433. Ensimmäinen maininta Pispalasta on vasta vuodelta 1492, jolloin suoritettiin Mikko Pispalan ja Niilo Huovarin tilusten rajan tarkistus. Itse asiassa Pispala on saanut nimensä Hyhkyssä olleen Pispan tilan mukaan. Keskiajalla Hyhky oli usein käräjäpaikkana, ja ainakin vuosina 1507, 1509 ja 1514 siellä pidettiin laamanninkäräjät. Vuoden 1540 maakirjan mukaan Hyhkyssä oli seitsemän tilaa. Hyhky-nimen alkuperää ei tunneta, mutta samaa juurta ovat mahdollisesti Pälkäneellä esiintyvä Hykky sekä Tyrväällä esiintyvä Hykkö.
Kirjallisuusvuosi 1863
Kirjallisuusvuosi 1863 käsittelee vuoden 1863 tärkeitä kirjallisuuden tapahtumia, uutisia ja julkistuksia.
Australian parlamenttivaalit 2019
Australian parlamenttivaalit 2019 järjestettiin 18. toukokuuta 2019. Vaaleissa valittiin Australian edustajainhuoneen 151 jäsentä ja Australian senaatin 76 jäsentä.
I Want to Hold Your Hand
Lauluun liittyy juttu, jonka mukaan Bob Dylan olisi kappaleen kuullessaan kuullut yhtyeen jäsenten laulavan ”I can’t hide” sanojen sijasta ”I get high”, joka olisi viitannut täten marijuanan käyttöön. Hänen sanotaan ihmetelleen yhtyeen rohkeutta.
Tuhansien aatteiden maa
Maahanmuuttokriitikot
Kirjoittajat sanovat, että kun Matti Vanhanen käytti vuonna 2006 Sisusta ilmaisua ”pieni ääriryhmittymä”, Sisun saatua julkisuutta sen vaikutusvalta on kasvanut merkittävästi. Kirjoittajien mielestä ”harva suhtautuu vakavasti järjestöön, jonka nimi on Suomen Sisu”. Kirjoittajien mukaan syytä tähän kuitenkin olisi, sillä sisulaisia on suomalaisissa kunnan- ja kaupunginvaltuustoissa lukuisia. Teoksen kirjoittajien mukaan Sisun ohjelmassa on hätkähdyttävän paljon samaa kuin kansallissosialistiseksi itseään kutsuvan Suomen Vastarintaliikkeen julistuksessa. Jera Hännisen ja Jyri Hännisen mukaan sisulainen ajattelutapa muistuttaa ääriajattelua. Siinä tehdään tiukkoja erotteluja, mikä on kirjoittajien mukaan yleistä fundamentalistisessa uskonnossa.
Apraksin Dvor
thumb|Apraksin Dvorin tulipalo vuonna 1914. thumb|2012 Apraksin Dvor on Venäjällä, Pietarissa sijaitseva kauppakeskus. Paikalla on ollut kauppatoimintaa 1700-luvun keskivaiheilta asti. Nimensä keskus on saanut Fjodor Apraksinilta, joka omisti paikan. 1783 alueen puutalot paloivat, ja uusi tavaratalo rakennettiin 1863. Vuonna 1913 siellä oli yli 500 kauppaa.
Vaskitsa
Ravinto
Ravintonaan vaskitsa käyttää monenlaisia selkärangattomia pikkueläimiä hyönteisistä ja hämähäkeistä pieniin etanoihin ja kastematoihin. Se säilöö vararavintoa rasvana häntäänsä talvihorrosta varten.
Reg Parnell
Formula 1-sarjan jälkeen hän keskittyi urheiluautoluokkiin, joissa toimi sekä Aston Martin-jäsenenä sekä tallipäällikkönä. Lisäksi hän toimi oman F1-tallinsa tallipäällikkönä. Reg Parnell -tallin oli tarkoitus valmistaa oma monokokki F1-sarjaa varten, mutta Parnell kuoli peritoniittiin umpilisäkeleikkauksessa. Hänen poikansa Tim jatkoi tallin johtamista.
Ferdinand III (Toscana)
Napoleonin kukistuttua Ferdinand palautettiin vuonna 1814 alkuperäiseen asemaansa Toscanan suurherttuaksi. Toisin kuin useimmat muut samassa yhteydessä valtaan palanneet ruhtinaat, hän ei ryhtynyt vastavallankumouksellisiin puhdistuksiin. Hän sai näin takaisin kansan luottamuksen ja hänen politiikkansa pysyi itsenäisenä suhteessa Itävaltaan. Ferdinandin asennoituminen kuitenkin näyttäytyi nyt vanhoillisempana kuin aiemmin. Ferdinandin kuoltua vuonna 1824 Toscanan hallitsijaksi tuli hänen poikansa Leopold II.
Kyy
Kuvaus
Mustissa eli melanistisissa kyissä on molempia sukupuolia. Tumma väri auttaa kyytä lämpenemään auringossa, mutta toisaalta se on huono suojaväri petoja vastaan. Suomessa mustia kyitä on 15 %, eniten rannikolla ja saaristossa. Kyillä esiintyy myös albinismia ja leukismia eli vaaleavärisyyttä. Ne menestyvät huonosti, sillä pedot havaitsevat ne helposti, ja etenkin albiinoilla on vaikeuksia kerätä elintärkeää auringonvaloa.
Ravinto ja saalistajat
Kyy osaa uida, mutta ei tee sitä yhtä mielellään tai taitavasti kuin rantakäärme. Kyy ei osaa myöskään kalastaa.
Maijaliisa Rauste-von Wright
Maijaliisa Rauste-von Wright (o.s. Rauste; s. 12. maaliskuuta 1936 Helsinki) on suomalainen kasvatustieteilijä ja professori.